CELEX: C2004/168/13
Language: el
Date: 2004-06-26 00:00:00
Title: Υπόθεση T-139/04: Προσφυγή-αγωγή του Kelvin William Stephens κατά της Επιτροπής των Ευρωπαϊκών Κοινοτήτων, που ασκήθηκε στις 8 Απριλίου 2004

26.6.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 168/7
            
         Προσφυγή-αγωγή του Kelvin William Stephens κατά της Επιτροπής των Ευρωπαϊκών Κοινοτήτων, που ασκήθηκε στις 8 Απριλίου 2004
   (Υπόθεση T-139/04)
   (2004/C 168/13)
   Γλώσσα διαδικασίας: η γαλλική
   Ο Kelvin William Stephens, κάτοικος Βρυξελλών, εκπροσωπούμενος από τον δικηγόρο Nicolas Lhoëst, με τόπο επιδόσεων στο Λουξεμβούργο, άσκησε στις 8 Απριλίου 2004 προσφυγή-αγωγή (στο εξής: προσφυγή) κατά της Επιτροπής των Ευρωπαϊκών Κοινοτήτων.
   Ο προσφεύγων-ενάγων (στο εξής: προσφεύγων) ζητεί από το Πρωτοδικείο:
   
               —
            
            
               να ακυρώσει την απόφαση της ΑΔΑ της 14ης Απριλίου 2003 καθόσον:
               
                           —
                        
                        
                           δεν καθόρισε την κατάταξη του προσφεύγοντος στον βαθμό A6, κλιμάκιο 3, κατά την πρόσληψή του,
                        
                     
                           —
                        
                        
                           δεν αποκατέστησε τη σταδιοδρομία ως προς τον βαθμό του προσφεύγοντος, επισπεύδοντας την ημερομηνία προαγωγής του στους βαθμούς A5 και A4,
                        
                     
                           —
                        
                        
                           περιόρισε την ισχύ της αποφάσεως ανακατατάξεως όσον αφορά τα αποτελέσματα οικονομικής φύσεως μέχρι τις 5 Οκτωβρίου 1995,
                        
                     
         
               —
            
            
               να ακυρώσει την απόφαση της ΑΔΑ της 15ης Ιανουαρίου 2004, η οποία διαβιβάστηκε στον προσφεύγοντα στις 30 Ιανουαρίου 2004 και με την οποία απορρίφθηκε η υπ' αριθ. R/521/03 διοικητική ένστασή του·
            
         
               —
            
            
               να υποχρεώσει την καθής-εναγομένη (στο εξής: καθής) στην καταβολή αποζημιώσεως, η οποία προσωρινά καθορίζεται στο ποσό των 125 000 ευρώ, στην αδόκητη περίπτωση που δεν θα μπορούσε να αποκαταστήσει τη σταδιοδρομία ως προς τον βαθμό του προσφεύγοντος·
            
         
               —
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα:
   Στην υπό κρίση διαφορά, ο προσφεύγων, που κατετάγη στον βαθμό A7, κλιμάκιο 3, κατά την πρόσληψή του τον Οκτώβριο 1985, βάλλει κατά της αποφάσεως της ΑΔΑ η οποία, πρώτον, δεν αναθεώρησε την κατάταξη αυτή και τον κατέταξε στον βαθμό A6, κλιμάκιο 1, και όχι στον βαθμό A6, κλιμάκιο 3, δεύτερον, δεν αποκατέστησε τη σταδιοδρομία του και, τρίτον, περιόρισε την ισχύ της αποφάσεως ανακατατάξεως, όσον αφορά τα αποτελέσματα οικονομικής φύσεως, μέχρι τις 5 Οκτωβρίου 1995.
   Προς στήριξη των ισχυρισμών του, ο προσφεύγων προβάλλει τους ίδιους λόγους με εκείνους που προέβαλε ο προσφεύγων στην υπόθεση T-125/04, Rousseaux κατά Επιτροπής.